Diari Oficial de la Generalitat Valenciana


Sumari del DOGV 1643, del 16-10-1991 (1991/822896)

ORDRE de 23 de setembre de 1991, del Con seller d'Economia i Hisenda, per la qual es decideix l'afectació a la Conselleria de Cultura, Educació i Ciència d'uns terrenys situats en el terme municipal de Tirig (Castelló), paratge de la Valltorta, amb una superficie de 28.350 m2.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/23/(2)/dof/vci/html**

### Dades del document

Número de DOGV
:   1643

Data del DOGV
:   16-10-1991

Secció del DOGV
:   DISPOSICIONS GENERALS

Número del document
:   1991/822896


Data del document
:   23-09-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 23 de setembre de 1991, del Conseller d'Economia i Hisenda, per la qual dicideix l'afectació a la Conselleria de Cultura, Educació i Ciència, d'uns terrenys situats en el terme municipal de Tirig (Castelló), paratge de la Valltorta, amb una superfície de 28,350 m2.  
El Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'uns terrenys situats en el terme municipal de Tírig (Castelló), paratge de la Valltorta, amb una superfície de 28.350 m2.  
Els terrenys esmentats seran destinats a la construcció del Museu del Parc Cultural de la Valltorta.  
Per aixà i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,  
ORDENE:  
Article primer  
Que s'afecte a la Conselleria de Cultura, Educació i Ciència, destinats a la construcció del Museu del Parc Cultural de la Valltorta, els terrenys que a continuació es descriuen:  
Terrenys en el terme de Tírig (Castelló) que ocupen una superfície de 28.350 metres quadrats, situats en el paratge de la Valltorta, compresos en la parcel·la 108 del polígon 31 del Cadastre de Rural.  
Confronta: al nord i a l?oest amb la finca matriu de la qual se segrega; i al sud i a l?est amb senderes de ramat.  
Els terrenys se segreguen perquè d'ara endavant figuren com a finca nova i independent de la finca matriu següent:  
Rural. Heretat denominada Mas de la Rata, en el terme de Tírig, de vuit hectàrees, trenta-vuit àrees, sis centiàrees, improductiu. Confronta: nord, Teodosio Roda i altres; sud, sendera; est, hereus de Juan Alcácer i oest, camí.  
Consten en l?Inventari General de Béns i Drets de la Generalitat Valenciana amb el número A01/12/111/0001.  
Article segon  
Els terrenys esmentats queden integrats en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquests, inclosa l'administració i conservació.  
Article quart  
Que la Conselleria de Cultura, Educació i Ciència designe un representant perquè concórrega amb el representant nomenat pel Director General de Tributs i Patrimoni, a l'acte d'afectació.  
València, 23 de setembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI